A legfiatalabb múzeumlátogatók ismereteit bõvítették a gyõri múzeumban
A programban 2600-nál több gyermek vett részt az elmúlt hónapokban.
Óvodásoknak játékos múzeumi foglalkozásokat, kisdiákoknak kreatív ismeretközlõ összejöveteleket tartottak, a nagyobbaknak mûvelõdéstörténeti és mûvészettörténeti vetélkedõket rendeztek a gyõri Városi Mûvészeti Múzeumban európai uniós támogatásból. A programban 2600-nál több gyermek vett részt az elmúlt hónapokban - mondta Gergics Ágnes projektvezetõ kedden sajtótájékoztatón.
A közgyûjtemény 10 nevelési-oktatási intézménynek teremtett lehetõséget, köztük a várostól távolabb lévõ kistelepülések diákjainak is a múzeumi foglalkozások látogatására. Különös hangsúlyt helyeztek a hátrányos helyzetû tanulók felzárkóztatására a program keretében.
Az egymást követõ korosztályok számára készült programok közös törekvése volt, hogy megnyerjék õket a múzeum számára, elfogadtassák, megszerettessék velük mindazt, amit a közgyûjtemények kínálnak - ismertette a részleteket a projektvezetõ.
Gergics Ágnes hangsúlyozta: a múzeum nemcsak a tantervhez illeszkedõ ismereteket közölt, hanem lehetõséget teremtett a diákok kreativitásának kibontakoztatására is. A múzeumi szakemberek fontosnak tartották az élményszerû ismeretszerzést, ennek szellemében készültek a mûtárgyakat feldolgozó társasjátékok, memóriajátékok, térbeli kirakók, amelyeket nagy élvezettel használtak a foglalkozások résztvevõi.
A projektre 16 millió forintot nyert el a közgyûjtemény a Társadalmi Megújulás Operatív Program keretében. Ebbõl a forrásból összesen 114 foglalkozásra került sor. A projekt további hozadéka, hogy az elkészült pedagógiai programok a késõbbiekben is használhatók - jegyezte meg Gergics Ágnes.
Gyõr múzeum gyõrirégió